Source: https://www.ludskezdroje.gov.sk/aktuality/pripravovany-narodny-projekt-investicna-pomoc-pre-socialne-podniky-nenavratna-zlozka
Timestamp: 2020-07-02 15:35:13+00:00

Document:
Pripravovaný národný projekt Investičná pomoc pre sociálne podniky – nenávratná zložka - OP ĽZ
Pripravovaný národný projekt Investičná pomoc pre sociálne podniky – nenávratná zložka
Ministerstvo práce, sociálnych vecí a rodiny Slovenskej republiky ako riadiaci orgán pre operačný program Ľudské zdroje na programové obdobie 2014-2020 a Ústredie práce, sociálnych vecí a rodiny ako žiadateľ v rámci operačného programu Ľudské zdroje pripravujú vyhlásenie Vyzvania na predkladanie žiadosti o nenávratný finančný príspevok s názvom „Investičná pomoc pre sociálne podniky – nenávratná zložka“ s kódom OP ĽZ NP 2020/3.1.1/01. Predpokladaný dátum vyhlásenia vyzvania je dňa 29.01.2020.
Prioritná os č. 3 Zamestnanosť
Investičná priorita 3.1 Prístup uchádzačov o zamestnanie a neaktívnych osôb k zamestnaniu vrátane dlhodobo nezamestnaných a osôb, ktoré sú vzdialené od trhu práce, ako aj miestne iniciatívy v oblasti zamestnávania a podpora mobility pracovnej sily
Špecifický cieľ 3.1.1 Zvýšiť zamestnanosť, zamestnateľnosť a znížiť nezamestnanosť s osobitným dôrazom na dlhodobo nezamestnaných, nízko kvalifikovaných, starších a zdravotne postihnuté osoby
Indikatívna výška finančných prostriedkov vyčlenených na vyzvanie (Zdroj EÚ) : 41 462 474,98 EUR
Oprávneným žiadateľom je Ústredie práce, sociálnych vecí a rodiny
Oprávneným územím realizácie aktivít projektu sú všetky kraje menej rozvinutého regiónu
Oprávnenými užívateľmi projektu sú:
Registrované sociálne podniky podľa § 11 zákona č. 112/2018 Z.z o sociálnej ekonomike a sociálnych podnikoch a o zmene a doplnení niektorých zákonov (ďalej len „zákon o sociálnej ekonomike“), ktorým budú poskytnuté návratné finančné zdroje v zmysle § 17 ods. 3 zákona č. 112/2018 Z. z.
Oprávnenou cieľovou skupinou v rámci špecifického cieľa 3.1.1 v rámci vyzvania sú:
- Zamestnávateľ
Pre účely projektu je zamestnávateľom registrovaný sociálny podnik podľa § 11 zákona o sociálnej ekonomike.
- Zamestnanec
- Uchádzač o zamestnanie
- Neaktívna osoba
Cieľom národného projektu: Investičnú podporu z národného projektu bude poskytovať Ústredie práce, sociálnych vecí a rodiny (ďalej len „Ústredie“) prostredníctvom úradov práce, sociálnych vecí a rodiny (ďalej len „úrady“) jednotlivým registrovaným sociálnym podnikom spĺňajúcim vymedzenie podľa ustanovenia § 11 zákona č. 112/2018 Z.z. v platnom znení v čase poskytovania pomoci, na základe predloženej žiadosti.
Podmienkou na získanie investičnej pomoci vo forme NFP podľa § 17 ods. 1 písm. d) zákona č. 112/2018 Z.z. je prvotné schválenie investičnej pomoci vo forme finančného nástroja podľa § 17 ods. 1 písm. a) alebo písm. b) zákona č. 112/2018 Z.z., vo výške najmenej 20 % z celkovej výšky nákladov schváleného investičného zámeru alebo inej formy financovania, ktorá je spojená s povinnosťou vrátiť poskytnuté prostriedky vo výške najmenej 10 % z celkovej výšky nákladov investičného zámeru na ten istý účel použitia investičnej pomoci.
Oprávneným typom aktivít je
Podpora subjektov sociálnej ekonomiky s cieľom posilniť štrukturálne stabilnú zamestnanosť.
15-sek-spot-OPLZ-s-titulkami
© 2020 Ministerstvo práce, sociálnych vecí a rodiny Slovenskej republiky

References: § 11
 § 17
 § 11
 § 11
 § 17
 § 17